open-index/open-wikipedia-markdown huggingface dataset:
Òrdini

L' **òrdini** è la dispusizzioni, la cullucazzioni d'ogni cosa ntô locu ca ci cumpeti, secunnu nu ditirminatu criteriu.
*Po’ èssiri macari lu  dari o  ricèviri ‘n **òrdini**; aviri  **l’òrdini** di fari quarcosa;
*po’ èssiri la richiesta di merci o di sirvizzi: lu cummissiunari, l**'ordinari**, fari o soddisfari n' **òrdini**;
***òrdini** alfabbeticu, lòggicu, p’**òrdini** di nummira, cronuloggicu;
*l’**òrdini** di li cosi : non canciari nenti, l’assari tuttu cu l’**òrdini** d’apprima;
*forzi di l**'òrdini**;
*mettiri **òrdini** nta sucitati.

Àutri significanzi:
***òrdini** ntô cristianèsimu:
****òrdini sacru**, nu sacramentu
****òrdini riliggiusu** - 
***[[Òrdini (istituzzioni)|Òrdini]]** - istituzzioni statali o prufissiunali.
***òrdini arfabbèticu** - cumminzioni pâ quali si stabbilisci ca nu gruppu di nomi, o cumunqui di paroli, avìssiru a ssiri nziriti nta na lista urdinata
***[[Òrdini architittònicu]]** - unu di l'antichi stili dû custruiri
***[[Òrdini (cummerciu)]]** - documentu cummirciali pi urdinari na ditirminata merci, prudottu o sirbizziu
***Òrdini cronològgiccu**: vìdiri **[[Cronoluggìa]]**
*Nta la matimàtica, na **[[Rilazzioni d'òrdini]]** (cumunimenti chiamatu simplicimenti **òrdini**) eni na rilazzioni ca suddisfa particulari pruprietà
***[[Òrdini prufissiunali]]** - albu nta quali sù scritti pi liggi chiddi ca, avennu li requisita, ponnu sircitari ditirminati attività prufissiunali.
***[[Òrdini pùbbricu]]** nta la giurisprudenza
***[[Òrdini (bioluggìa)]]** - livellu giràrchicu nta li classificazzioni tassunòmichi (butànichi e zuològgichi), sutta o supra la famigghia.
Urgàsimu

L' **urgàsimu** è la fasi curminanti di l'eccitamentu sissuali, carattirizzatu di na sinzazzioni di piaciri ntenzu e di cuntrazzioni musculari nun cuntrullàbbili ca cùrminanu pi l'oomo nta l'eiaculazzioni, pi la fìmmina n finòmini muturi e sicrituri riflessi.

Catigurìa:Cosi
Żabbar

**Żabbar** (o **Ħaż-Żabbar**) è la quinta cità cchiù granni di Malta, cu na pupulazzioni di 14.694 abbitanti. Urigginariamenti facìa parti di Żejtun, Żabbar pigghiau lu tìtulu di *Cità Hompesch* di l'ùrtimu Granni Maistru dê Cavaleri Uspitaleri, Ferdinand von Hompesch zu Bolheim. Zabbar è giamillata cu Villabati, un paisi di la Sicilia, du 1997.

## Urìggini dû nomu
Lu nomu dâ cità si rifirisci â palora maltisa "niżbor", ca ìnnica lu prucessu di rimunnamentu dê macchi. Ci foru assai famigghi spicializzati ntô *żbir*, lu rimunnamentu, nnô mentri dû mediuevu.

Catigurìa:Malta
Origanum vulgaris

thumb|right|300px|Arìanu siccu

L**Origanum vulgaris**, chiamatu **arìsciunu**, **arìanu** o **rìanu** 'n Sicilia, (**Origanum**, L. 1753) è n'èriva cispugghiusa arumàtica dâ famigghia dî Labiate. St'èriva è diffusa ntê zoni miditirrànii. Ci havi nu fustu erettu, e ciuri dî quali si strai n'ogghiu essinziali mpiegatu pi nzapuriri li vivanni o n farmacoluggìa pi li sò prupitati antispasmòdichi, diurètichi, sudurìfiri e espitturanti. St'èruva arumàtica s'usa, essiccata, ntâ cucina dî riggiuni miditirrànii (p'asempiu la Sicilia).

La famigghia dî Labiatae o Lamiaceae cumprenni na trintina di speci erivàcii o arvustivi, xeròfili e arumàtichi, tra cui la maiurana.

## Ntâ cucina siciliana

L'arisciunu è usatu pi cunzari sarsi, o piatti di varia natura. Assai usatu è viremma pi priparari lu pani cunzatu cu ogghiu e sali, assai apprizzatu quannu lu pani è nisciutu ancora càuru dô furnu.

## La pruduzzioni

L'arìsciunu pi usu culinariu veni priparatu essiccannu li macciteddi oppuru li sò fogghi, ca appoi si fanu scutulari pi arricavàrini puzzuddi nichi di fogghi pronti pi l'usu. N cumerciu s'attrovanu varitati urigginari di l'Etna o dâ cava r'Ispica.

Catigurìa:Chianti
Żebbuġ (Malta)

**Żebbuġ** (o **Ħaż-Żebbuġ**) è na nica cità di l'ìsula di Malta ca havi lu stissu nomu dû nicu paiseddu di Żebbuġ ntî l'ìsula di Gozo. Cu na pupulazzioni di 11.290 abbitanti(2005) è la dècima cità pi diminzioni a Malta.

La parrocchia è didicata a San Fulippu d'Aggira, ca veni fistiggiatu la secunna dumìnica di giugnu, cu tuttu ca la ricurrenza è lu 12 di maiu.

La palora *Żebbuġ* signìfica *alivi* e veni dê nummirusi jardina d'alivi ca s'attròvanu ô quantu â cità.

Frans Sammut, primu rumanzieri maltisi, fu di cistu casali, comu Dun Karm, u poeta nazziunali maltisi e Michelantoniu Vassalli, u patri di la lingua maltisa.

## Stòria
Ntô 1380 na cresia, didicata a San Fulippu, vinni custruiuta ntâ zona ntra li nichi cumunità di Ħal-Dwin, Ħal-Muxi e Ħal-Mula, ca veni chiamata *Casal Zebugi*; quannu sti cumunità si junceru, pigghiaru lu nomu di *Ħaż-Żebbuġ*. La cità è gimillata cu Aggira.

Catigurìa:Malta
Orina

L' **orina** è lu pruduttu finali di l'escrizzioni rinali custituenti la principali via d'eliminazzioni di li rifiuti pruvinenti dû mitabbulismu endògginu, ca si prisenta nurmarmenti comu nu lìquidu di culuri giarnu a riazzioni àcida, ca cunteni elementi nurgànici, comu sodiu, putassiu, carciu, fòsfaru, ecc., e urgànici, comu urea, ammunìaca, amminoàcidi, ecc.

Catigurìa:Cosi
Rinali

thumb|300px|Rinali usatu ê jorna nostri.
Lu **rinali** è nu ricipienti di ferru smautatu, purcillana, plàstica o sìmmuli, di furma circulari e cu mànucu, ntô quali s'orina.

Catigurìa:Cosi
Orlu

L**orlu** è lu màrgini estremu di na supirfici, di n'uggettu. E' lu bordu estremu d'un tissutu ripiegatu supra iddu stissu e cusutu n modu di mpidìrinni lu sfilazzamentu.

Catigurìa:Cosi
Pinnularu

**Pinnularu** pò rifiriri a:
*la piega cutània mòbbuli: Pinnularu (piega cutània mòbbuli)
*l'orlu dî pinnulara: Pinnularu (orlu dî pinnulara)
Pinnularu (piega cutània mòbbuli)

Lu **pinnularu** è ogniduna dî dui pieghi cutànii mòbbuli ca prutègginu l'occhiu dâ luci e dî corpi strànii e ca cu la sò apirtura e chiusura diffùnninu supra la cugnuntiva lu sicretu dî ghiànnuli lacrimali.

Ogni occhiu nn'avi li dui parti:  lu pinnularu di supra e lu pinnularu di sutta.

## Rifirimenti


Catigurìa:Anatumìa
Catigurìa:850 palori siciliani di basi
Żejtun

thumb|Na chiesia a Żejtun

**Żejtun** (forsi di l'àrabbu "az-zeitun", zoè "l'aliva") è na cità situata ntâ zona sud di l'ìsula di Malta ed è unu dê Cunzigghi Lucali. Havi na pupulazzioni di 13.000 abbitanti.

## Storia
Vèni macari chiamata *Cità Beland* dû cugnomu dâ matri dû Granni Maistru Ferdinand von Hompesch zu Bolheim di l'òrdini dê Cavaleri Uspitaleri, l'ùrtimu prima dâ cascata di Malta pi curpa di Napuliuni Bonaparti.

Li fistiggiamenti principali di Żejtun sunu chiddi pi Santa Catirinia di Alessandria, la terza duminica di giugnu. 'N àutra mpurtanti festa è chidda di San Grigoriu.

Lu stemma di Żejtun cunzisti ntî na targa ccô sfondu jancu e na cruci virdi; stu ùrtimu culuri ìnnica sia lu culuri dâ paci ca chiddu di l'alìvu. La cruci è pi innicari la riliggiuni cattolica.

## Lijami sterni
*Situ di Zejtun
*Cunzigghiu Lucali di Zejtun

Catigurìa:Cumuna di Malta
Rastu

Lu **rastu** (forsi dû spagnolu aquivalenti "rastro") è na mpronta lassata supra lu tirrenu di na ciampa o di nu pedi. Poti èssiri qual'e gghiè signu, o traccia.

P'asempiu, di li rasti ponnu èssiri la tistimunianza lassata di na civilità, d'un fattu, di na pirsuna ca pirmani ntâ storia.

Catigurìa:Cosi
Upiraiu

L' **upiraiu** è cu, speci nta la nnustria, svorgi n'attivitati lavurativa manuali ê dipinnenzi di quarchidunu.

E' nu travagghiaturi (speci dipinnenti di la nnustria).

Poti èssiri midemma cu presta travagghiu a òpira ntê campi, nu braccianti.

Catigurìa:Prufissioni
Dingli

thumb|300px|Li scogghi di Dingli.

**Dingli** è na nica citati ntâ costa est di Malta, a 13 chilòmitri dâ capitali Valletta e a 2 chilòmitri dâ citati cchiù vicina, Rabat.

Lu paisi s'attrova ntî nu *plateau* a quasi 250 metri supra lu liveddu dû mari. La zona furnisci cu sulu la viduta dû mari apertu ma macari la pussibbilità di putiri taliari la nica ìsula disabbitata di Filfla. Dê scugghieri è pussìbbili taliari li jardina di Buskett e lu Palazzu di Verdala. La campagna ccà è l'idiali pi lochi passiati. Dingli oi è na tranquilla zona di campagna; ntô Mediuevu pirò era una dê cchiù granni parrocchi di Malta. La Crèsia di Santa Maria vinni custruiuta ntô 1678. Li strati a furriari tunnu sunnu stritti e ntrizzati, tradizziunali di nu vecchiu paisi agrìculu. Ô quantu dû paisi si ponnu attruvari assai lochi preistòrichi e diversi strutturi migalìtichi.

Catigurìa:Cumuna di Malta
Pidata (corpu)

La **pidata** è nu corpu datu c'un pedi.


ハイキックの応酬 (8023538032).jpg|High
USMC-050716-M-1837P-001.jpg||Mid
Low kick.jpg|Low


Catigurìa:Azzioni umani
Ursu

L**ursu** è nu mammìfiru dû gèniri *Ursus* e dâ famigghia di l*'Ursidi*. Stu grossu mammìfiru dû corpu tozzu e dû pilu futu, cu ciampi e artigghi ribbusti, onnìvuru, ca campa speci ntê vòschira. Ci piaci li cosi duci (p'asempiu lu meli).

## Talìa puru
* Ursu pulari

Catigurìa:Armali
Rulòggiu

Lu **rològgiu** (o rulòggiu e macri rilòggiu ), è nu strumentu ca servi pi nnicari l'uràriu e, 'n senzu cchiù ginirali, pi la misurazzioni dô trascùrriri dô tempu. È custituitu essinzialmenti di nu muturi, di nu sistema di trasmissioni e di cuntrullu d'enirgìa e di nu veru e propriu nnicaturi dû tempu: lu **quatranti**.

Di l'antichi rologgi a pènnulu a li muderni mudelli a enirgìa sulari, n'assai èbbichi lu rològgiu scavarcau lu significatu pi lu quali vinni ammintatu (chiddu appuntu di misurari lu passari dô tempu) finennu p'addivintari nu veru e propriu *status symbol*, ntrèppiti di l'usi e di li custumi dî pòpuli diversi e di diversi ginirazzioni.

Lu rològgiu, pi quannu è n'uggettu di usu cumuni, appi ô spissu na mpurtanti valenza artìstica e simmòlica. Nzinu di lu principiari dâ rologgirìa li cassi di fora èranu dicurati e a li voti macari d'intra, pi magificàrini lu fàscinu dâ miccanica rològgica. Li rologgi di tàvulu sunnu fatti cu matiriali prizziusi, cumu oru, argentu e bronzu.

Ci sù assai tipi di rologgi: a acqua, a pènnulu, di pusu, di tasca, atòmicu, subàcquiu, autumàticu, ecc.

## Talìa puru

* Ruluggiaru
* Ruluggirìa
* Bienne
* Neuchâtel
* Nicolas Hayek
* Abraham Breguet

Catigurìa:Mminzioni umani
Catigurìa:Tempu
Catigurìa:Ruluggirìa
Catigurìa:850 palori siciliani di basi
Gudja

**Gudja** è na cità di Malta cu na pupulazzioni di quasi 3.000 abbitanti. È situata ntî nu nicu poju ô sud di Valletta, unni si vidi lu Airiuportu Nazziunali di Malta.

## Lu Stemma

Ntô Stemma di Gudja è scrivutu lu mottu *Pluribus Parens* ca 'n latinu signìfica *Matri di assai figghi*; sti figghi sunnu Safi, Kirkop, Ħal-Farruġ, Luqa, Mqabba e Tarxien, ca nnô passatu èranu parti dâ parrocchia di Gudja.

## Lochi di ntiressi

Quannu ci fu lu duminiu napuliùnicu si dicìa ca lu stissu Napuliuni Bonaparti stesi ntô *Palazzu Bettina*.

La cresia parrucchiali è didicata a l'Assunzioni dâ Vìrgini Maria e è l'ùnica ntî l'ìsula ca havi tri turri campanari.
La cchiù nutèvuli è la *[[William Baker]] Tower*, custruiuta ntô 1880 di stu architettu ngrisi.

Dintra la cresia havi arcuni òpiri mpurtanti: lu dipintu dâ *Assunzioni dâ Vìrgini* vinni rializzatu dû pitturi talianu Pietro Gagliardi ntô 1887. N'àutru mpurtanti quatru è *La morti di San Giuseppi* dû talianu Domenico Bruschi, rializzatu ntô 1894. La stàtua cchiù mpurtanti dâ cresia è chidda di lignu dû 1807, òpira dû maltisi Vincenzo Dimech.

## Liami Esterni

* Cunzigghiu Lucali di Gudja

Catigurìa:Malta
Urtica dioica

L' **Urtica dioica** (chiamata puru **ardìcula**, **furdìcula** o **drìgula** ntê vari banni dâ Sicilia) è na chianta ervàcia dâ famigghia di l'Urticacei. St'èruva pirenni cu fogghi veru urticanti è utilizzata comu chianta ufficinali e macari comu alimentu (minestra d'ardìculi). Sta chianta spuntània è diffusa ntê lochi nun culti dî zoni timpirati, e idda ci havi cu fogghi ricuperti di pila urticanti. 

Catigurìa:Chianti
Ortu

L' **ortu** è n'appizzamentu di tirrenu, speci ricintatu, adibbitu â cultivazzioni d'urtaggi e àrvuli di fruttu.

Catigurìa:Lochi
Catigurìa:Agricultura
Catigurìa:850 palori siciliani di basi
Spitali

Lu **spitali** è lu stitutu, speci pùbbricu, dutatu d'appòsiti strutturi e apparicchiaturi ca lu rènninu attu a lu ricòvuru e â cura mèdica o chirùrgica di quanti nicèssitanu d'assistenza sanitaria.

Catigurìa:Lochi
Catigurìa:Midicina
Catigurìa:850 palori siciliani di basi
Mèdicu di l'ossa

Lu **mèdicu di l'ossa** è nu mèdicu spicializzatu n ortopedìa.

Catigurìa:Prufissioni
Catigurìa:Midicina
Ricòviru

Lu **ricòviru** è nu stitutu distinatu a lu ricòviru e a li voti â cura di pirsuni bisugnusi d'assistenza.

Catigurìa:Lochi
Ostàculu

L' **ostàculu** è n'elementu matiriali ca mpidisci lu passaggiu o ch'è di ntrarciu ô cumpìrisi di n'azzioni.

La palora siciliana "ostàculu" è usata, ô figuratu, pi na situazzioni, na cunnizzioni, n'avvinimentu o na pirsuna ca custituisci nu mpidimentu o nu ntrarciu a lu juncimentu di nu scopu, a lu virificàrisi d'un fattu, ecc.

Catigurìa:Cosi
Difficurtati

La **difficurtati** è l'èssiri diffìcili, la cumprissitati. E' macari zocch'è diffìcili, n'ostàculu, na cumpricazzioni.

Catigurìa:Cosi
Putìa di vinu

La **putìa di vinu** è nu tipu di lucali quasi scumparsu, c'appi nu grannìssimu rolu suciali ntâ storia dâ Sicilia.

La *putìa dû vinu*  era urganizzata cu vutti ca cuntinèvanu vinu jancu e nìuru e di diversi qualitati; avìa na saletta cu tanti tàvuli unni li cristiani s'assittàvanu e, ntra na bivuta e n'àutra, passàvanu lu tempu addiscurrennu oppuru cu li jòcura chî carti.

Catigurìa:Lochi
Catigurìa:Sicilia
Mammana (ostètrica)

La **mammana** è na nfirmera abbilitata a assìstiri la parturenti duranti e doppu lu partu e lu nunnatu ntê primi jorna di vita.

Catigurìa:Prufissioni
Òstraca

L' **òstraca** è nu mulluscu dû gèniri Ostrea edulis e dâ famigghia di l'Ostreidi. Stu mulluscu marinu cummistìbbili assai priggiatu, è cunzumatu speci crudu. E' diffusu longu li costi dû Miditirràniu e di l'Attilànticu, cu cunchigghia divisa n due valvi nun rigulari.

Catigurìa:Mulluschi
Pùrpura

La **pùrpura** è na sustanza culuranti russa ca si ricava dû sicretu dî mulluschi dû gèniri Murice e dû gèniri Porpora, usata già dî Finici pi tìnciri li stoffi di culuri russu viulàciu.

Catigurìa:Cosi
Utru

L**utru** è nu ricipienti di peddi animali cunzata e cusuta a saccu, usatu speci 'n passatu ppi la cunzirvazzioni e lu trasportu di lìquidi.

Catigurìa:Cosi
Lu Còdici Da Vinci

***Lu Còdici Da Vinci*** è nu libbru pubbricatu ntô 2003 di nu scritturi miricanu chiamatu Dan Brown. Nta stu libbru iddu parra di còdici e siggreti.

Stu libbru eni famusu nta tuttu lu munnu. Finu ô 2006, cchiusssai di 60 miliuna di pirsuni s'accattarru na copia, ca lu fa addivintari unu dî chiù famusi libbra di tuttu lu munnu. Ci sù nu saccu di cosi nta stu libbru ca sù diffìcili di capiri, e eni diffìcili capiri quali sù li parti mmintati e quali sù li parti ca sù veri. Pi stu mutivu, li pirsuni pàrranu assai di stu libbru, e cci sù nu saccu di genti ca cerca sù internet la viritati e ca s'accatta àutri copi.

Lu libbru parra di nu gruppu riliggiusu chiamatu Opus Dei, n'artista famusu chiamatu Liunardu Da Vinci, e quarchi quatru famusu ca iddu pittau comu la Monna Lisa e L'ùrtima cena sù discritti nta stu libbru comu si avìssiru significati ammucciati.

Ntô 2006, fìciru macari nu firmi abbasatu supra a stu libbru. Ci sù attura famusa nta ssu firmi comu a Tom Hanks.

Codici da Vinci
Codici da Vinci
Codici da Vinci
Birkirkara

**Birkirkara** è na cità di 25.000 abbitanti ô centru di Malta.

È la cità cchiù granni di l'ìsula, cu tri parrocchi autònumi: Sant'Èlina, San Peppi e Santa Maria. È sedi d'unu dê culleggi cchiù famusi di Malta, lu stòricu *Culleggiu di San Luiggi*. Birkirkara è lu locu unni stannu lu Prisidenti Edward Fenech Adami e lu leader di l'uppusizzioni Alfred Sant.
Lu mottu dâ cità è *In hoc signo vinces*, ca carittirizza lu sìmmulu dâ cità nzèmmula a na cruci russa ntôn campu jancu cu na curuna 'n capu.

Hà statu la cità cchiù pupulata di l'arcipèlacu maltisi di l'ùrtimi cinquant'anni.

## Lochi Ntirissanti

Ci sunnu assai lochi ntirissanti, ntra cui la Vecchia Stazzioni Firruviaria, oi addivintata jardinu pùbblicu; li treni vìnniru addupirati comu mezzu di trasportu nzinu ô 1931. Àutri mpurtanti attrazzioni sunnu l'acquidottu ô quantu di Mriehel, la *Basìlica di Sant'Èlina*, una dê cchiù beddi cresi di Malta ca havi la campana cchiù granni di l'ìsula.

## Festi Riliggiusi

La principali festa riliggiusa è chidda di Sant'Èlina, cilibbrata lu 18 di austu si càpita di dumìnica o la dumìnica ca veni appressu. La prucissioni ca accumpagna la cilibbrazzioni è particulari pê granni stàtui di lignu fatti dû sculturi maltisi Salvu Psaila, e è l'ùnica ca si fapi di matina. La prucissioni lassa la basìlica a l'8:00 'n puntu e torna ê 10:45, doppu ca li stàtui hannu statu purtatu pê principali strati dâ cità.

## Curiusità

Birkirkara è canusciuta pâ sò squatra di palluni, lu *Birkirkara F.C.*, funnatu ntô 1950. Cu tuttu ca ntî l'ùrtimi anni hà avutu na squatra di boni jucatura hà truvatu sempri assai difficurtà a vìnciri lu campiunatu, forsi pi via dû nfurzari dê squatri di Valletta e Sliema; arruvau a vìnciri na sula vota.

## Liami Esterni
*Cunzigghiu Lucali di Birkirkara
*Birkirkara e la cruci

Catigurìa:Malta
Ottanta

**Ottanta** è lu nùmmuru ch'è pari a ottu dicini, e ca ntâ nummurazzioni àrabba è rapprisintatu cu 80, e nta chidda rumana cu LXXX.

Catigurìa:Nùmmura
Ottavu

L' **ottavu** è lu nùmmuru ca nta na seri, nta na prugrissioni òccupa lu postu currispunnenti a lu nùmmuru ottu (rapprisintatu di 8° ntâ nummurazzioni àrabba e di VIII n chidda rumana.

Catigurìa:Nùmmura
Ottu

**8** è lu nùmmuru ch'è pari a setti unitati cchiù una e ca ntâ nummurazzioni àrabba è rapprisintatu cu 8, e nta chidda rumana cu VIII.

Catigurìa:Nùmmura
Cospicua

**Cospicua** (o **Cospicuna**) è na cità di Malta, la cchiù granni dê tri cità canusciuti comu *Cottonera*. Lu nomu di Cospicua 'n lingua maltisa è *Bormla*.

## Giografìa

È situata ntra li cità di Birgu e Senglea, cu chisti forma *Cottonera*, na zona ca fa parti dû granni portu situatu a est dâ capitali Valletta.

Cospicua fu l'ùrtima dê tri cità a èssiri custruiuta .

## Storia
Lu nomu maltisi di Cospicua, *Bormla*, veni di *Bir-Mula*, ca signìfica *lu puzzu dû Signuri*.

Ntô 1722 lu Granni Maistru Marc'Antonio Zondadari la purtau a cità cu nomu di *Cospicua*.

Ntô 1776 li Cavaleri Spitaleri attàccanu a custruiri lu portu, ca divinìu lu puntu principali dâ cità, sia pi mutivi cummirciali ca stòrici, nnô mentri dû duminiu ngrisi ntâ Prima e Secunna Guerra Munniali.

Catigurìa:Malta
Floriana (Malta)

**Floriana** (o **Il-Furjana**) è na cità di Malta situata ô quantu dâ capitali Valletta.

Lu nomu dâ cità veni dû ncigneri militari talianu Pietro Paolo Floriani di Macirata, ca pruggittau li furtificazzioni dâ cità.

Ntî ogni casu la cità risidinziali attuali è lu risurtatu dû travagghiu dû Granni Maistru purtughisi Antonio Manoel de Vilhena, di chistu Floriana manteni lu nomu *Borgu Vilhena* o *Cità Vilhena*.

La cresia arciviscuvili di Floriana è didicata a San Pubbliu, ca veni tradizziunarmenti cunzidiratu lu primu vìscuvu di Malta. Fu lu stissu Pubbliu ca desi uspitalità a l'apòstulu Santu Paulu ntô sò naufraggiu ntî l'ìsula, citatu ntî l'Atti di l'Apòstuli. San Pubbliu è macari unu dê Santi Patroni di Malta.

Pi assai anni *Chiazza San Publju* (zoè *Chiazza San Pubbliu*) a Floriana hà statu unu dê lochi cchiù mpurtanti unni s'hannu svurgiutu l'avvinimenti cchiù significati dâ storia di Malta. È ca nnô mentri dâ vìsita dû Papa Giuvanni Paulu II ntî l'ìsula, vinni tinuta la cirimonia di biatificazzioni dê tri maltisi Patri Gorg Preca (funnaturi dâ Sucità di Duttrina Cristiana), Injazju Falzon e Soru Maria Adeodata Pisani.

## Liami Esterni

*Cunzigghiu Lucali di Floriana

Catigurìa:Malta
San Pawl Il-Baħar

**San Pawl Il-Baħar** (ca 'n sicilianu veni a diri *Cala di Santu Paulu*; canusciutu macari comu *St. Paul's Bay* 'n ingrisi e *San Paolo a Mare* 'n italianu) è un pajisi ca si trova a Mauta, a 16 chilòmitra a gricali dâ capitali, La Valletta.

Lu nomu veni di quannu u Santu Paulu si persi nta l'ìsuli ḍḍà 'n facci â praja, comu ni cunta nta l'Atti di l'Apòstuli. Oji ḍḍ'ìsuli si chiàmanu Ìsuli di Santu Paulu.

La *Cunzigghiu lucali di San Pawl Il-Baħar* riprisenta li pajisi di Buġibba, Burmarrad, Mselliet, Qawra, San Martin e Xemxija, accussì comu certi parti di Bidnija, Għajn Tuffieħa e Mistra. L'aria è anchia 14,47 km².

Ntô 2002 cc'èranu quasi 12.000 abbitanti. Ntâ stati, u pajisi agghica quasi a 60.000 cristiani, pi tutti i turisti mautisi e furasteri ca vèninu ntâ zona pi passari li vacanzi.

## Lijami di fora

*Cunzigghiu lucali di San Pawl Il-Baħar

Catigurìa:Malta
San Ġwann

**San Ġwann** (o **San Giuvanni**) è la sèttima cità pi grannizza a Malta, cu na pupulazzioni di 13.000 abbitanti.

San Ġwann havi na storia antica liata cu chidda nazziunali maltisa. Pi sèculi, sta lucalità ca s'affaccia ntô portu di Marsamxett a Valletta, era pupulari cû nomu *Msieraħ* e macari *Tal-Għargħar*.

Nti l'etati neolìtica li pirsuni stàvanu di sicuru supra lu granni poiu ntra li vadduna Wied Għomor e di Wied Għollieqa, comu si pò abbìdiri dê pupulari *carruvìi* ntagghiati ntâ petra. Sti pirsuni putìssiru aviri campatu ntê grutti sumigghianti a chiddi ca s'attròvanu ô quantu dû Santuariu di Tal-Mensija. 

La parrocchia di San Ġwann è didicata â Madonna di Lourdes.

Catigurìa:Malta
Senglea

**Senglea** (o **L-Isla** o, cchiù simpricimenti, **Isla**) è na cità di Malta e, nzèmmula a Cospicua e Birgu, una dê *Tri Cità*.

È canusciuta macari comu *Citta Invicta* pi via dâ risistenza â nvasioni dê ottumani ntô 1565. **Isla** è lu tèrmini maltisi ca veni dû talianu *isola* o dû sicilianu *ìsula*. L'ìsula vinni ncucchiata â terra nnô mentri dû duminiu dê Cavaleri Uspitaleri, addivinennu accussì na pinìsula.

## Liami Esterni

*Cunzigghiu Lucali di Senglea

Catigurìa:Malta
Uvatta (fèutru)

**Uvatta** è la dinuminazzioni di vari semilavurati tèssili sìmili a lu fèutru, 
attinuti speci dâ sfilazzatura e cardatura di ritagghi di cuttuni frammisti a cuttuni vìrgini e cascami di cuttuni annittati, utilizzati pi mmuttituri, mmallaggi, ecc. 

Catigurìa:Cosi
Sliema

**Sliema** è na cità situata ntâ costa nord-est di Malta.

È na muderna cità, idiali pi fari spisi e pê turisti ca cèrcanu attrattivi comu risturanti e vita nuttàmmula.

## Curiusità

È canusciuta pi l'usu priduminanti dû ngrisi ca la distingui di tutti l'àutri lucalità di Malta. St'usu ricentimenti s'hà diffunnutu ntê cità ô quantu comu San Julian's, Attard e Balzan. La cità havi nummirusi strati ntitulati a curvinanti o lochi ngrisi, comu pi asempiu *Norfolk Street*, *Prince of Wales Road*, *Graham Street* e *Fort Cambridge*.

## Storia

Dê tempi dû Granni Sacchiggiamentu di Malta (1565) *Il-Qortin*, com'era na vota canusciuta, era n'accampamentu di l'esèrcitu dû Mpiru Ottumanu.

Lu nomu *Sliema* veni di na cappella didicata â Vìrgini Maria ca vinìa utilizzata comu faru dê picca piscatura ca stàvanu ntî sta zona. Accuminciau a sviluppàrisi vilucimenti â fini dû XX sèculu comu locu di villiggiatura pâ sucità binistanti di Valletta, ca custrueru ccà li sò casi pê vacanzi. Li fàbbrichi vìnniru manu manu abbannunati e ntô 1990 ricustruiuti comu jardinu, ora canusciutu comu *Ġnien Indipendenza*.

## Liami Esterni

*Cunzigghiu Lucali di Sliema

Catigurìa:Malta
Ozziu

Lu tèrmini **Ozziu** (dirivatu dû latinu *"otium"*) ìnnica n'occupazzioni principarmenti vutata â spiculazzioni ntillittuali, attivitati di fattu risirvata ê classi duminanti, e è contrappostu ô cuncettu di *negotium*, occupàrisi (chiù pi nicissitati ca pi scigghiuta) dî propi affari. 

Tannu l'ozziu appi na cunnutazzioni negativa (*l'ozziu è lu patri dî vizzi*) pirchì sinònimu di nun attivitati, lagnusìa, ma nun fu sempri uggettu di ripruvazzioni suciali. Di l'ozziu scrìssiru Sèneca (*De otio*), Epìttetu (ntô Manuali), Bertrand Russell (*Eloggiu di l'ozziu*), Itsuo Tsuda (*Lu nun-fari*) e, n modu irònicu, lu sucialista Paul Lafargue (*Eloggiu dâ lagnusìa*).
L'ozziu ê nostri jorna pò èssiri cunziddiratu lu patri dî vizzi o n'azzioni funnamintali nta l'arcu di tempu jurnataru. Nfatti asìstinu dui scoli di pinzeru a prupòsitu: chidda ditta di l*'ozziu affaticatu* e chidda di l' *ozziu binèficu*. Mentri la prima dici ca l'ozziu pò èssiri na furma d'attivitati, datu ca si pò ozziari liggennu o pratticannu sport, l'àutra prucrama ozziu veru chiddu ntô quali si lassa la menti abbintata e nun s'àttua arcunu tipu d'attivitati.

## Lijami cu fora
* Il socialismo e la questione della Domenica, articolo di E.B. Bax, apparso nel 1884 sul *Justice*

Catigurìa:Cosi
Catigurìa:Filusufìa
Putrunarìa

La **putrunarìa** è l'èssiri putruni. E' macari la dispusizzioni, speci abbituali, â lagnusìa, a la nnulenza.

Catigurìa:Cumpurtamentu umanu
Padedda

La **padedda** è n'utènzili di cucina di forma rutunna e chiatta e picca prufunnu, speci di mitallu, furnitu di longu mànicu, usatu pi frìjiri o cucinari ditirminati vivanni.

Catigurìa:Cosi
Catigurìa:Utènzili
Cumpari

Lu **cumpàri** è lu parrinu di vattìu o crìsima di nu figghiu o di na figghia. La virsiuni curta ** 'mpà** è puru assai usata (* 'mpa Carmelu *, * 'mpa Cicciu *) ntî cuntesti nfurmali. Puru siddu ìnnica n principiu la pirsuna ca vattiau lu figghiu, l'usu è assai diffunnutu puru pi pirsuni ca s'addichiaranu amici stritti. La virsioni fimminina è cummari.

Catigurìa:Sucità
Catigurìa:Rolu
Patruni

Lu **patruni** (pl: patruna) è cu havi a li propi dipinnenzi travagghiatura salariati.

E' puru cu havi la prupità e lu pussessu di nu beni.

Poti èssiri macari cu esèrcita nu cuntrollu, nu duminiu pulìticu e ecunòmicu supra na zona, un turritoriu, na pupulazzioni.

Catigurìa:Rolu
Catigurìa:850 palori siciliani di basi
Tarxien

**Tarxien** (o **Ħal Tarxien**) è na lucalità situata ntô sud-est di l'ìsula di Malta, ca havi na pupulazzioni di 7.608 abbitanti, e nu mpurtanti situ archiològgicu pi l'ìsula. Sunnu visitàbbili tri templi e nu museu d'èbbica preistòrica.

## Li templi

Li tri templi, scupruti di Sir T. Zammit ntô 1914-1919, foru custruiuti ntra lu 2200 a.C. e lu 1800 a.C..

Macari ca hannu chianti sumigghianti, acchiànanu a èbbichi diversi.

Lu ngressu principali cunnuci ô terzu tempiu; lu cchiù ricenti chinu di sufisticati mutivi dicurativi, ma lu cchiù picca mpurtanti dû puntu di viduta strutturali. Ntâ dritta si nòtanu li resti di na culussali stàtua 'n petra cu robbi drappiggiati. Dâ stàtua, prubbabbirmenti àuta tri metri, arresta sulu la parti di sutta unni si vìdinu pruspirusi cianchi ca fannu pinzari ca era didicata â dea dâ firtilità. Â basi s'attrova nu purtusu, uriggianariamenti chiudutu cu na petra, unni vinni attruvata na lama di sèrci addupirata pê rituali cu certiduni ossa d'armali.

Lu secunnu tempiu è furmatu di tri seri paralleli d'àbsidi menzicirculari attaccati di nu passaggiu ca vapi di nord a sud. Ntê blocchi di latu dê mura si nòtanu certiduni purtusa ca assicuràvanu li porti di cumunicazzioni. Nti unu dê mura ca cunnùcinu ô primu tempiu si pò taliari nu vasciurilevu ca rapprisenta dui tàuri e na troia (scrofa), ca sunnu sìmmuli rispittivamenti dâ forza e dâ firtilità.

Lu primu tempiu è custruiutu cu lastruna e blocchi nun travagghiati e, essennu lu cchiù anticu, vinni canciatu pâ custruzzioni dû secunnu. Spartuti casuarmenti ntô cumplessu si nòtanu granni petri tunni ca sirveru a chiddi ca lu custrueru pi fari tummulari li granni blocchi di petra. Pô sò pusizziunamentu, certi voti macari simmètricu, si penza ca avìssuru nu significatu màggicu.

## Liami Esterni

*Cunzigghiu Lucali di Tarxien
*The Tarxien Temples - Article from Grip magazine (Maltese publication)

Catigurìa:Malta
Dèsputa

**Dèsputa** pò rifiriri a:
*nu suvranu assulutu: Dèsputa (suvranu assulutu)
*nu patruni dispòticu: Dèsputa (patruni dispòticu)
Dèsputa (suvranu assulutu)

Lu **dèsputa** è nu suvranu assulutu. E' cu asèrcita la propia auturitati n modu arbitrariu e tirànnicu.

Catigurìa:Rolu
Dèsputa (patruni dispòticu)

Lu **dèsputa** è nu patruni c'asèrcita la propia auturitati n modu arvitrariu e tirànnicu. E' nu patruni dispòticu.

Catigurìa:Rolu
Paga

La **paga** è nu cumpenzu virsatu, speci a scadenzi piriòdichi, n canciu di nu travagghiu.

Catigurìa:Cosi
Catigurìa:Danaru
Cumpenzu

Lu **cumpenzu** è lu currispittivu n dinaru, pi n'òpira, pi nu travagghiu svurgiutu.

Catigurìa:Cosi
Catigurìa:Danaru
Fontana (Malta)

**Fontana** (o **Il-Fontana**) è nu paiseddu di 846 abbitanti ntî l'ìsula di Gozo, Malta.

'N lingua maltisa è canusciutu cu lu nomu *Triq tal-Ghajn*, ca signìfica *La strata dâ primavera*, o macari comu *Il-Ghajn Il-Kbira*, ca signìfica *La Granni Primavera*.

## Liami Esterni

*Cunzigghiu Lucali di Fontana

Catigurìa:Malta
Għajnsielem

**Għajnsielem** è na nica cità di l'ìsula di Gozo, Malta, ca havi na pupulazzioni di 2.580 abbitanti, e nu Cunzigghiu Lucali.

Nti sta cità è situatu lu portu principali di Gozo, lu *Mġarr Harbour*, ca teni attaccata l'ìsula â vicina Malta.

## Liami Esterni

*Cunzigghiu Lucali di Għajnsielem

Catigurìa:Malta
Pagghia

thumb|300px|Pagghia.
La **pagghia** è lu nzemi dî steli sicchi dî ciriali mituti e battuti.

È videmma lu matiriali custituitu dî steli uppurtunamenti tagghiati, assiccati e trattati d'arcuni chianti ervàcii.

Catigurìa:Ciriali
Pagghiazzu

Lu **pagghiazzu** è nu còmicu ca s'esibbisci ntô circu, cu àbbiti gruttischi, vistusamenti truccatu, mpignatu n scinetti farsischi e ridìculi. E' macari nu buffuni, nu burluni.

Catigurìa:Rolu
Pagghiaru (capanna)

Lu **pagghiaru** è na custruzzioni nica fatta di fraschi, canni, pagghia, lignu e sìmuli, usata comu ricòviru di pirsuni e armali.

Catigurìa:Casa
Pagghiarizzu

Lu **pagghiarizzu** è nu granni saccu jincutu di pagghia o fogghi sicchi di mais, usatu speci un tempu comu matarazzu.

Catigurìa:Cosi
Pagghiarola

La **pagghiarola** è n'aceddu palustri nicu dû gèniri "Acrocephalus paludicola", carattirizzatu di piumi giarni e nìuri.

Catigurìa:Aceddi
Paru

Lu **paru** (pl: para) è lu nzemi di dui pirsuni, dui armali, dui cosi, cunzidirati nzèmmula e, di sòlitu, cu na cunnutazzioni ca nn'ìnnica o nni suttalìnia la stritta cunnissioni.

Poti èssiri macari n'uggettu custituitu di dui elementi nun divisìbbuli.

Catigurìa:Cosi
Catigurìa:850 palori siciliani di basi
Palacciunata

La **palacciunata** è na seri di pali squatrati nfissi ntô tirrenu unu a latu a l'àutru comu òpira di ricinzioni, sustegnu, sbarramentu, ecc.

## Tipi
* Recinzione agricula, per mantene u bestiame in è/o i predatori fora
* Barriera acustica o recinzione acustica, per riduce a contaminazione acustica
* Barriera di cuntrollu di folla
* Recinzione di privacy, per furnisce a privacy è a sicurità
* Scherma di vinile

## Noti


Catigurìa:Cosi
Stacciunata

La **stacciunata** è na ricinzioni custituita di traversi di lignu disposti urizzuntarmenti supra una o cchiù fili suvrapposti, sustinuti di pali virticali nfissi ntô tirrenu.

Catigurìa:Cosi
Palamita

La **palamita** è nu pisci dû gèniri "Palamita sarda" e dâ famigghia dî Scomberomoridi.

Catigurìa:Pisci
Palataru

Lu **palataru** (forsi di la palora aquivalenti spagnola "paladar") è la pareti supiriuri dâ cavitati urali di l'òmminu e dî Virtibbrati.

Catigurìa:Anatumìa
Pallòttula

thumb|Pallottuli
La **pallòttula** è nu pruièttuli pi armi di focu purtàtuli, ginirarmenti di forma oggivali, furmatu di nu nùcliu di chiummu rinchiusu nta nu nvòlucru di mitallu dùttuli.

## Talia puru
*Cartuccia

Catigurìa:Cosi
Badda

La **badda** è nu corpu, n'uggettu (di carta, di ferru, di nivi) di forma sfèrica.

Poti èssiri macari na sfera di diminzioni variàbbili e di matiriali diversi, speci coriu, gumma o avoriu, china o gunciata cu ariu, usata nta nummarusi jòchira e sport (comu ntô biliardu, ntô tennis, ecc.).

Catigurìa:Cosi
Catigurìa:850 palori siciliani di basi
Baddòttula

**Baddòttula** pò rifiriri a:
*nu mpastu: Baddòttula (mpastu)
*na baddòttula dû badduttuleri: Baddòttula (dû badduttuleri)
Baddòttula (mpastu)

La **baddòttula** è na purpetta avvilinata. E' nu mpastu cumpattu di diminzioni nichi e forma tunniggianti.

Catigurìa:Cosi
Buggìa (cannileri nicu e vasciu)

La **buggìa** è nu cannileri nicu e vasciu, cu la basi custituita di nu chiatteddu cu mànicu. L'etimoluggìa dû nomu veni dâ cità Algirina di Béjaia, chi ntô XII sèculu si fici canusciri pi la fabbricazzioni e la diffusioni di stu tipu di uggetti.

Catigurìa:Cosi
Parmu

**Parmu** pò rifiriri a:
*la chianta di la manu: Parmu (parma dâ manu)
*n'unitati di misura: Parmu (unitati di misura)
Parmu (parma dâ manu)

Lu **parmu** è la superfici vintrali dâ manu, upposta a lu dorsu, cumprisa tra li jìdita e lu carpu. E' la parma di la manu (zoè la chianta dâ manu). N Sicilia lu **parmu** è usatu puru quarchi vota comu unità di misura, e currispunni a circa 25 cintimitri. 

Catigurìa:Anatumìa
Parmu (unitati di misura)

Lu **parmu** è na misura apprussimata currispunnenti â laruchizza di na manu tisa e graputa e currispunni a circa 25 cintimitri.

Catigurìa:Unitati di misura
Palummu

Lu **palummu** è n'aceddu, dâ speci *Columba palumbus* e dâ famigghia Columbidae, quasi ntiramenti griciu, cu na tacca janca a li lati dû coddu e supra l'ala.

Catigurìa:Aceddi
Paninu

Lu **paninu** è na forma nica di pani tagghiata orizzuntarmenti e farcita cu diversi ngridienti.

Catigurìa:Cosi
Muffulettu

Lu **muffulettu** è nu pani moddu e spunzusu.

Si mangia ca ricotta di pecura e cu meli e fa sciavuru di ciova di garrufanu. E' bona e sustanziusa e prima si mangiava ca ricotta e l'anciovi di prima mmatina.

Catigurìa:Pani
Panaru

Lu **panaru** (pl: panara) è nu cestu di vìmini o d'àutru matiriali sìmili, munitu di nu mànicu a arcu, usatu supratuttu pi traspurtari vivanni.

Catigurìa:Mminzioni umani
Catigurìa:850 palori siciliani di basi
Pannu

Lu **pannu** è nu tissutu di lana fullatu e appoi prissatu o garzatu e lucidatu, cchiuttostu pisanti e càudu, usatu speci pi cunfizziunari capi d'abbigghiamentu.

Catigurìa:Tissuti
Spica di granuturcu

thumb|300px|Spichi.
La **spica di granuturcu** o di **furmintuni**, di **nigghiu** è la parti ca cunteni li cocci cummistibbili dâ chianta. 

Catigurìa:Cosi
Panneri

Lu **panneri** è nu fabbricanti o nu nicuzzianti di panni o di stoffi. E' nu vinnituri di panni.

Catigurìa:Prufissioni
Pantaluna

Li **pantaluna** sunnu nu capu d'abbigghiamentu ca vesti lu corpu dâ vita n jusu, dividènnusi a l'apirtura dî jammi e avvurgènnuli n modu cchiù o menu adirenti nzinu a li cavigghi o a n'autizza variàbbili secunnu lu mudellu.

Li pantaluna ponnu èssiri midemma li dui parti ca custituìscinu tali nnumentu.

Catigurìa:Nnumenti
Pantalunara

Lu **pantalunara** è na travagghianti di sarturìa o n'articiana spicializzata ntâ cunfizzioni di càvusi. E' na sarta ca cunfizziona pantaluna.

Catigurìa:Prufissioni
Savatta

La **savatta** è na pantòfula senza taccu, graputa supra lu talluni.

## Talia puru

* Sola

Catigurìa:Scarpi
Pantufularu

Lu **pantufularu** è cu sta sempri n casa. E' na pirsuna casalinga.

Catigurìa:Rolu
Catigurìa:Cumpurtamentu umanu
Papaver rhoeas

Lu **Papaver rhoeas** (chiamatu "paparina" 'n Sicilia) è na chianta dâ famigghia dî Papaveracee. E' na chianta cu fustu suttili e frutti a càpsula, ca pruduci ciuri di culuri russu vivu. Lu ciuri di sta chianta è cumunìssimu ntê misi estivi ntê lochi nun culti e ntê campi di frumentu.

Catigurìa:Chianti
Paraguni

Lu **paraguni** è lu paragunari, lu mèttiri a cunfruntu. E' macari n'asempiu, nu mudellu di cosa cunzidirata sìmili a n'àutra.

Catigurìa:Cosi
Għarb

**Għarb** (o **L-Għarb**) è na nica cità di 1.160 abbitanti situata ntâ zona cchiù a ovest di l'ìsula di Gozo, Malta.

## La citati

La zona cchiù antica dû borgu è visìbbili ô centru dâ cità, unni certiduni casi ammùstranu barcuna 'n petra finimenti travagghiata. Għarb addivinìu parrocchia ntô 1679, nu fattu ca desi valìa pâ custruzzioni di na nova cresia parrucali barocca. Custruiuta dû 1699 ô 1729, havi n'eliganti facciata ca hà statu paraunata a chidda di Francesco Borromini dâ Cresia di Sant'Agnìsi 'n Agnuni ntâ Chiazza Navona a Roma. La chiazza dû paisi, tradizziunarmenti gozzitana, addivinìu lu suggettu di assai cartulini e fotugrafìi. Ntî chista s'affaccia nu *Museu dû [[Fulkuri]]* ca havi na granni cugghiuta di memorabilia ca cùntanu la storia campagnola di l'ìsula. Għarb s'attrova ntî unu dê lòchi cchiù panuràmici di Gozo: lu poju di Dbiegi, lu puntu cchiù àutu di l'ìsula.

Dintra li cunfini di Għarb s'attrova macari la *Cappella di [[San Dimitriu]]* ca, secunnu la liggenna, vinni 'n urìggini custruiuta a strachiummu ntâ scugghiera di na fìmmina ca San Dimitriu ci avìa libbiratu lu figghiu dâ priunìa.

Sempri ntê vicinanzi s'attrova la *Basìlica di ta' Pinu*, principali locu di pilligrinaggiu di l'ìsula pô cultu dâ Vìrgini Maria. Fu ccà ca ntô 1883 na fìmmina sintìu la vuci dâ Madonna.

## Gimillaggi

*Castrugiuvanni, Sicilia.

## Liami Esterni

*Cunzigghiu Lucali di Għarb

Catigurìa:Malta
Kerċem

**Kerċem** (o **Ta' Kerċem**) è nu paisi ntî l'ìsula di Gozo, Malta, cu na pupulazzioni di 1.654 abbitanti.

## Liami Esterni
*Cunzigghiu Lucali di Kerċem

Catigurìa:Malta
Munxar

**Munxar** (o **Il-Munxar**) è nu paisi situatu ntô sud di l'ìsula di Gozo, Malta, ô quantu di Sannat. Havi na pupulazzioni di 1.019 abbitanti.

Lu nomu *Munxar* veni dâ lingua maltisa, e ìnnica lu *palcu* dê corna dû cervu, ca veni rapprisintatu ntâ bannera dû paisi.

## Liami Esterni

*Cunzigghiu Lucali di Munxar

Catigurìa:Malta
Pappataci

Lu **pappataci** è nu nzettu dû gèniri Phlebotomus papatasi, sìmuli a nu muscirinu, ematòfagu, la cui puntura pròvuca frevi àuta.

Catigurìa:Nzetti
San Lawrenz (Malta)

**San Lawrenz** (o **Saint Lawrence**) è nu nicu paiseddu ntî l'ìsula di Gozo, Malta, cu na pupulazzioni di 599 abbitanti, la secunna cchiù nica a Gozo e la terza ntra l'ìsuli maltisi. La squatra di palluni dû paiseddu è lu *St.Laurence Spurs F.C.*.

## Liami Esterni
*Cunzigghiu Lucali di San Lawrenz

Catigurìa:Malta
Xagħra

**Xagħra** (o **Ix-Xagħra**, prununziatu *sciara* 'n lingua maltisa) è nu paisi di l'ìsula di Gozo, Malta, prubbabbirmenti lu primu a aviri statu abbitatu.

Ccà sunnu situati li templi migalìtici di Gġantija, dui dê setti hannu statu addichiarati patrimoniu di l'umanitati di l'UNESCO, sunnu mpurtanti pê sò strutturi ca acchiànanu a l' Etati dû Rami e tutt'oi sunnu cunzirvati boni: ntî unu di chisti vinni attruvatu lu *vasciurilevu dû scursuni*, tinutu ntô Museu Archiològgicu di Victoria.

## Liami Esterni

*Cunzigghiu Lucali di Xagħra

Catigurìa:Malta
Victoria (Malta)

**Victoria** (canusciuta macari comu **Rabat**) è la capitali di l'ìsula di Gozo, Malta.

## Stòria

Ntô principiu si chiamava *Rabat*, ma ntô 1897 canciau nomu 'n unuri dâ Riggìna Vittoria. Li sò urìggini acchiànanu ê primi nzidiamenti di l'Etati dû Brunzu, 'n sècutu ci stèsuru Rumani e Finici, ca pi primi addupiraru la *Cittadella*, ca havi ê nostri jorna li prufili cchiù muderni, comu acròpuli.

## La ''Cittadella''

Assai furtificata, la *Cittadella* è situata ntî na rupi a quasi 150 metri ntô liveddu dû mari ca suvrasta la ntera istinzioni di l'ìsula.

## Santa Maria

La *Cattidrali di Santa Maria*, dintra â *Cittadella*, acchiana ô 1697 e vinni custruiuta ntê ruini dâ vecchia cresia, jittata 'n terra dû trimuotu dû 1693, ca di sò già era appuiata supra li resti di funnamenti rumani e finici.

Ntra li quatri mpurtanti ci sunnu na *Nasciuta dâ Vìrgini* e na *Mmaculata Cuncizzioni* di Michele Busuttil.

## Liami Esterni

* Cunzigghiu Lucali di Rabat
* Victoria - Capitali di Gozo
* Victoria e ''Cittadella''

Catigurìa:Malta
Filfla

**Filfla** è na nica ìsula disabbitata di l'arcipèlacu maltisi.

## Giografìa

Filfla s'attrova ô sud-ovest di l'ìsula di Malta, a 5 chilòmitri dâ costa, è granni 'n lunchizza sulu 700 metri, pi na supirfici tutali di 60.000 m².

La sula struttura ca si havi nutizzia era na cappella custruiuta ntî na grutta ntô 1343, ca vinni pirò jittata 'n terra dû trimuotu dû 1856.

## Storia

Nnô mentri dû duminiu britànnicu e nzinu lu 1971 l'ìsula vinni addupirata, cu assai strafuttenza, comu birsagghiu pi l'esircitazzioni dâ Royal Navy e dâ Royal Air Force.

## Armali

Carattirìstica funnamintali di l'ìsula è l'èssiri praticamenti naccissìbbili pi via dê rìpidi scugghieri; ntô 1988 vinni addichiarata Riserva Naturali, pô fattu ca è l'ùnicu puntu ô munnu unni stava na speci di lucèrtula virdi macchiata di russu (*lacerta muralis*var.*filfolensis*), endèmica di Filfla e supravvivuta - furtunatamenti - ê bummardamenti.

## Liggenni

Si cunta ca ntî nu passatu assai luntanu l'abbitanti di *Il-Maqluba* fùssiru accussì tinti d'èssiri jittati ntô nfernu pi càusa di na punizzioni divina; ma mancu lu Diàvulu pirò li vosi, tantu èranu tinti, e li mannau dû novu 'n supirfici nzèmmula ôn nicu e disulatu pezzu di terra ca addivintau Filfla.

Catigurìa:Malta
Ìsuli di San Paulu

L' **Ìsuli di San Paulu** (canusciuti macari comu **Ìsula di San Paulu**, datu ca si tratta di dui nichi ìsuli spartuti di nu cchìu di mari tarmenti finu ca li fa pàriri na sula ìsula) sunnu dui ìsuli situati 'n facci a St. Paul's Bay ntî l'ìsula di Malta.

Oi, sunnu disabbitati di quannu l'ùrtimu abbitanti abbannunau l'ìsuli dicenni fa. Oi sunnu ancora 'n cursu quistioni pô fattu ca l'ìsuli ponnu ancora èssiri puntu di sbarcu o no.

Catigurìa:Malta
Fungus Rock

**Fungus Rock**, ca veni chiamata macari 'n lingua maltisa *Il-Ġebla tal-Ġeneral* (*lu scogghiu dû Ginirali*), è na nica isulidda, granni petra carcàrica, àuta 60 metri, ca s'attrova â  dâ lacuna nìura quasi a forma di  a Dwejra, ntî l'ìsula di Gozo, ntî l'arcipèlacu maltisi.

## Riserva naturali
Lu Ginirali dê Cavaleri Uspitaleri apparentimenti avìa scuprutu na rara chianta a tùbbiru, lu *Fucus coccineus melitensis*, ca sbagghiannu lu difinìu nu funcu, ca criscìa ntâ supirfici chiana dû scogghiu. Sta chianta dû ciàuru fitusu vinni ritinutu ca avìa pruprità midicinali e li Cavaleri la addupiràvanu comu n'emostàticu pi curari li firiti e comu nu rimediu pâ dissintirìa.

## Storia
Era accussì prizziusa ca spissu vinni prisintata comu rialu pristiggiusu ê nòbbili distinti e macari ê visitatura di l'ìsuli maltisi. Lu Granni Maistru Manuel Pinto de Fonseca vietau l'accessu ô scogghiu ntô 1746 (li trasgrissura vinìanu cunnannati cu nu pirìudu di tri anni ntê priuni dê Cavaleri Uspitaleri), avìa misu nu guardianu pirmanenti e arruvau nzinu a fari custruiri na piriculusa cabbina funiculari ca jiva dû scogghiu a l'ìsula. Cchiù succisivamenti vinni scuprutu ca ddi sforzi avìanu statu nùtili: lu *Fucus coccineus melitensis* nun havi particulari pruprità midicinali.

## Attuarmenti
Ê nostri jorna, lu Fungus Rock è na riserva naturali ma la plaja ô quantu è accissìbbili a chiddi ca si fannu li bagni e lu mari è pirfettu ppi li mmirsioni.

Catigurìa:Malta
Ivan Segreto

**Ivan Segreto** nascìu a Sciacca lu 25 marzu 1976, doppu ca finìu di studiari ô Cunzirvatoriu di Palermu, si nni jìu a Milanu, unni vivi.

Cantauturi, ntô 2004 arrivau o successu cu lu sìngulu "Porta Vagnu", branu n sicilianu e cu sunurità Jazz. "Porta vagnu" è macari lu tìtulu du CD (ca pruducìu Federico Fiorentino) ca pirmitti sùbbitu a Ivan Segreto di fàrisi scutari dô pùbbricu e dâ crìtica (l'album pâ rivista "Musica e dischi" è lu megghiu album di debbuttu dô 2004).
Ntô 2004 rapri li cuncerti di Franco Battiato.
Ntô 2005, cunfirmannu la sò passioni pô Jazz e lu Swing, pùbbrica "Fidate Correnti", pruduttu di Marti Jane Robertson.

Ntô 2006 partècipa o 56° Festival di Sanremo cû branu "Con un gesto", ntâ catigurìa "Giovani".

## Discugrafìa

* 2004 - *[[Porta vagnu]]*
* 2005 - *[[Fidate correnti]]*
* 2006 - *[[Fidate correnti]]* (repack sanremo, macari n virsioni dual disc)

Segreto, Ivan
Segreto, Ivan
Għar Dalam

**Għar Dalam** (prununziata 'n lingua maltisa *ar dàlam* ca signìfica *Grutta dâ Scurizza*) è na grutta preistòrica di nu certu ntiressi paleontològgicu. Cunteni li resti d'ossa d'armali ca arristaru ncagghiati a Malta e ca doppu si jeru a scumpàriri â fini di l'Etati Glaciali. Foru attruvati cùmuli d'ossa di elifanti nani, ippupòtimi, cervi e ursi ca acchiànanu a diversi èbbichi; li ippupòtimi si jeru a scumpàriri quasi 180.000 anni oi, mentri li speci di cervi scumpareru quasi 18.000 anni oi. Fu noltri ccà ca fu scuprutu lu primu nzidiamentu d'òmini a Malta, ca acchiana a quasi 7.400 anni oi.

La grutta fu studiata pâ prima vota ntô 1885, ma nun vinni aperta nzinu ô 1933, e noltri fu addupirata comu riparu anti-bummardamenti ntâ Secunna Guerra Munniali. Ntô 1980, li riperti cchiù mpurtanti e irriparàbbili - zoè quattru zanni di elifanti nani e lu craniu di nu picciriddu dû Neolìticu -- purtroppu foru rubbati dû museu.

La grutta è funnuta 150 metri, ma sulu li primi 50 metri sunnu aperti ê turisti. Lu museu, ca ancora havi na nutìvuli ricchizza di ritruvamenti, di l'ossa di l'armali ê manufatti di l'òmini, s'attrova â trasuta dâ zona.

## Liami Esterni

* Museu di Għar Dalam
* VR Panorama

Catigurìa:Malta
Marc'Antonio Zondadari

U frati **Marc'Antonio Zondadari**, di Sena, vinni aḍḍijutu Granni Majistru dî Cavaleri Spitaleri di Mauta ntô 1720, doppu dâ morti di Frati Ramon Perellos y Roccaful. U so regnu durau nzinu ô 1722 e ntô menzu addivintau pupulari 'n menzu ê mautisi. Vosi nfurzari i tradizziuna di Carnaluari jistituennu a Kukkanja.

U corpu so' fu vurricatu ntî nu sulenni munumentu di Massimiliano Soldani Benzi ntâ Cattitrali di San Giuvanni, quannu a mentri u cori so' fu purtatu ntâ so' terra natali, a Sena. Stu munumentu è nu travagghiu d'arti barocca 'n brunzu e màrmuru, opra ca ammustra u Granni Majistru accumitatu.

Zondadari, Marc'Antonio
Zondadari, Marc'Antonio
Zondadari, Marc'Antonio
Zondadari, Marc'Antonio
Rabat

**Rabat** pò èssiri rifirìbbili a cchiù cosi:

*la capitali dû Maroccu, Rabat (Maroccu).
*la capitali di l'ìsula di Gozo, Malta, Rabat (Gozo).
*na cità di Malta, Rabat (Malta).

Stu nomu veni di l'àrabbu *'Ribat* ca signìfica "furtificazzioni a lu 'ntornu dâ citati".
Żebbuġ

La palora **Żebbuġ** si pò rifiriri a cchiù cosi:
*na cità di Malta, Żebbuġ (Malta).
*na cità di Gozo, Żebbuġ (Gozo).
Edward Fenech Adami

188px|thumb|right|Edward Fenech Adami

**Edward Fenech Adami** ("*Eddie*") (Birkirkara, 7 di frivaru 1934) è n'omu pulìticu maltisi.

## Biografìa
Hà statu primu ministru dû 1987 ô 1996 e dû 1998 ô 2004. Lu 4 di aprili 2004 fu lu succissuri di Guido de Marco â prisidenza dâ ripùbbrica.

Doppu li studi ntê Gisuiti friquintau l'Univirsitati di Malta, ntâ facurtà d' econumìa e dirittu, lauriànnusi ntî l'anni 1960ini e militannu ntô partitu nazziunalista di Malta, ntô 1987 addivinìu primu ministru dû sò paisi, tinennu la càrrica nzinu ô 1996, e dû novu attorna dû 1998 ô 2004, quannu vinni eliggiutu prisidenti dâ ripùbbrica. Grazzi a iddu Malta trasìu a fari parti di l'Unioni Europea.

Fenech Adami, Edward
Fenech Adami, Edward
Fenech Adami, Edward
Etati Glaciali

Na **Etati Glaciali** o **Glaciazzioni** è nu loncu pirìudu unni li timpiraturi dâ Terra si nni vannu a calari, causannu lu grannimentu dê ghiaccia pulari. L'ùrtima glaciazzioni ca si hannu nutizzi s'accapau quasi 10.000 anni oi.

Catigurìa:Storia
Pietro Paolo Floriani

thumb|Stàtua dû Pietro Paolo Floriani

**Pietro Paolo Floriani** (Macirata, 1585 - Redondela, 1638) fu nu ncigneri talianu e nu architettu di custruzzioni militari e tiatrali.

Storicamenti, iddu fu na fiura chiavi macari ntâ sò cità di nasciuta e ntî tutti li Marchi pâ sò avvinturusa vita comu omu d'armi, fiura littiraria e architettu militari. Ntô 1634 scrissi nu trattatu supra l'arti dâ guerra e dê furtificazzioni. Oltri li furtificazzioni ca fici 'n Italia e ntô Nord di l'Europa, pô Papa Urbanu VII, lu Re dâ Spagna e lu Mpiraturi Firdinannu, iddu pruggittau macari li mura dâ latata nord di Valletta, la capitali di Malta, e fici sviluppari nu novu nzidiamentu ca vinni chiamatu Floriana 'n unuri sò.

Iddu murìu a Redendola, Galizzia, Spagna, doppu la custruzzioni di nu ponti pô tràinu.

## Lijami sterni
*Floriani Compagnoni

Catigurìa:Biografìi
Catigurìa:Malta
Macirata

**Maciràta** è na cità di 42.361 abbitanti e lu capulocu dâ sò pruvincia.

Catigurìa:Marchi
Catigurìa:Cumuna taliani
Catigurìa:Italia